พระพุทธศาสนา และ ศาสนาคริสต์ มีความแตกต่างกันอย่างไรบ้าง
- ศาสนาพุทธ มี หลักใหญ่ อยู่ที่ ปัญญา คือ "การไม่ยึดมั่นถือมั่นในสิ่งทั้งปวง" เพื่อบรรลุ วัตถุประสงค์ อันสูงสุดคือ นิพพาน คือการไม่มีความทุกข์อย่างที่สุด หรือ การอยู่ในโลกอย่างไม่มีทุกข์ เพราะทุกข์เกิดจากการยึดถือ เมื่อหมดการยึดถือ จึงไม่มีอะไรจะทุกข์
- ศาสนาคริสต์ มี หลักใหญ่ อยู่ที่ ความเชื่อ เพื่อบรรลุวัตถุประสงค์คือ เข้าถึงดินแดนแห่งพระผู้เป็นเจ้า โดยกล่าวว่าทุกคนมี "บาป" ติดตัวมาทุกคน วิธีจะทำให้พ้นบาปเพื่อเข้าสู่ดินแดนพระเจ้าได้ ก็คือการ เชื่อและไว้วางใจในพระเยซูคริสต์ เพื่อได้รับการอภัยบาปทั้งปวงนั้นจากพระบิดา และเพื่อได้ ชีวิตนิรันดร์ หลังวันพิพากษา

สรุปคือ
- ศาสนาพุทธ กล่าวว่าทุกคนมี ทุกข์ (ปัญหา) และสอนให้เราหา ต้นเหตุแห่งทุกข์ (ต้นเหตุแห่งปัญหา/สมุทัย) และสอนให้ละทุกข์โดยใช้ ปัญญา คือความไม่ยึดมั่นถือมั่น (มรรค) เพื่อ พ้นจากความทุกข์ทั้งมวล (นิโรธ)
- ศาสนาคริสต์ กล่าวว่าทุกคนมี บาป และสอนให้เรารอดจากบาปได้โดยการ เชื่อในพระคริสต์ เพื่อการ พ้นจากการถูกพิพากษา และเข้าสู่ ชีวิตนิรันดร์ (แดนแห่งพระเจ้า)